b'\n_START_ARTICLE_\nDetector radar\n_START_SECTION_\nDescriere\n_START_PARAGRAPH_\nUna dintre tehnologiile folosite pentru a m\xc4\x83sura viteza unui vehicul aflat \xc3\xaen mi\xc8\x99care folose\xc8\x99te radarul Doppler pentru a emite o und\xc4\x83 radio spre vehicul \xc8\x99i deduce apoi viteza vehiculului prin m\xc4\x83surarea schimb\xc4\x83rii \xc3\xaen frecven\xc8\x9ba undei reflectate. Aparatele de radar pot fi portabile, montate pe vehicule sau montate pe un obiect fix, cum ar fi un semafor._NEWLINE_Detectoare radar folosesc un receptor superheterodin\xc4\x83 pentru a detecta aceste emisii electromagnetice de la aparatul radar \xc8\x99i activeaz\xc4\x83 o alarm\xc4\x83 care notific\xc4\x83 \xc8\x99oferul atunci c\xc3\xa2nd o transmisie este detectat\xc4\x83. Cu toate acestea, pot ap\xc4\x83rea alarme false, datorit\xc4\x83 num\xc4\x83rului mare de dispozitive, cum ar fi sisteme automate de deschidere a u\xc8\x99ilor (precum cele de la supermarket-uri), care opereaz\xc4\x83 \xc3\xaen aceea\xc8\x99i parte a spectrului electromagnetic cu aparatele radar._NEWLINE_\xc3\x8en ultimii ani, unele detectoare de radar au ad\xc4\x83ugat tehnologia GPS. Aceasta permite utilizatorilor s\xc4\x83 stocheze manual informa\xc8\x9bii asupra loca\xc8\x9biilor \xc3\xaen care poli\xc8\x9bia monitorizeaz\xc4\x83 frecvent traficul, iar detectorul va declan\xc8\x99a o alarm\xc4\x83 atunci c\xc3\xa2nd se apropie de acel loc pe viitor (acest lucru este realizat prin ap\xc4\x83sarea unui buton \xc8\x99i nu are nevoie de coordonate pentru a fi introduse). Aceste detectoare permit, de asemenea, utilizatorilor s\xc4\x83 stocheze manual coordonatele unde se \xc3\xaent\xc3\xa2lnesc frecvent alarme false, pe care un detector cu GPS le va ignora. Unele detectoare cu GPS pot afla coordonatele camerelor de monitorizare a vitezei de pe Internet.\n_START_SECTION_\nLegalitate\n_START_PARAGRAPH_\n\xc3\x8en Rom\xc3\xa2nia detectoarele radar sunt legale din 2006.\n_START_SECTION_\nScurt istoric\n_START_PARAGRAPH_\nP\xc3\xa2n\xc4\x83 \xc3\xaen 1978 toate detectoarele radar au utilizat o tehnologie direct\xc4\x83 de detectare \xc8\x99i erau deseori descrise ca fiind detectoare pasive. O excep\xc8\x9bie a fost Snooper, care a fabricat un detector radar care a \xc3\xaencorporat sistemul superheterodin\xc4\x83 de detec\xc8\x9bie \xc3\xaen banda X \xc3\xaempreuna cu sistemul pasiv de detectare \xc3\xaen banda K. Acest detector era extrem de susceptibil la alarmele false \xc8\x99i era de nefolosit \xc3\xaen zone cu spectru \xc3\xaenc\xc4\x83rcat adic\xc4\x83 \xc3\xaen toate ora\xc8\x99ele mari. \xc3\x8en 1978 Cincinnati Microwave a introdus Escort care era un adev\xc4\x83rat detector radar ce detecta \xc3\xaen benzile X \xc8\x99i K cu ajutorul tehnologiei superheterodin\xc4\x83. Acest detector era incontestabil cel mai bun detector radar la acea or\xc4\x83. Genera foarte pu\xc8\x9bine alarme false \xc8\x99i avea o raz\xc4\x83 de detec\xc8\x9bie mai bun\xc4\x83 cu aproximativ 330% dec\xc3\xa2t toate celelalte detectoare radar. Detectorul Escort a avut un mare succes \xc8\x99i a setat standardul pentru performan\xc8\x9ba detectoarelor radar \xc3\xaen urm\xc4\x83torii ani. Numai c\xc3\xa2teva detectoare radar din cele existente puteau fi competitive cu designul detectorului radar Escort. P\xc3\xa2n\xc4\x83 \xc3\xaen anul 1984 un num\xc4\x83r mare de produc\xc4\x83tori de detectoare radar au \xc3\xaencetat s\xc4\x83 mai existe. Prin urmare Escort, Bell, Whistler, Uniden \xc8\x99i Cobra au fost principalii furnizori de detectoare radar ce foloseau tehnologia superheterodin\xc4\x83._NEWLINE_\xc3\x8en 1984 Cincinnati Microwave a lansat dou\xc4\x83 produse revolu\xc8\x9bionare: bateria ce alimenta detectoarele radar SOLO \xc8\x99i DSP-ul de la Escort. Detectorul f\xc4\x83r\xc4\x83 fir SOLO era alimentat de o baterie de 9 vol\xc8\x9bi \xc8\x99i a fost primul detector radar produs ce nu era alimentat prin cablu. Escort Solo era furnizat cu o baterie cu litiu de 9 vol\xc8\x9bi ce \xc3\xaei conferea detectorului 60 de ore de operare. Bateriile alcaline ar fi oferit numai 40-45 de ore de operare. Ast\xc4\x83zi detectorul radar f\xc4\x83r\xc4\x83 fir Escort Solo S2 reprezint\xc4\x83 standardul pentru detectoarele radar portabile f\xc4\x83r\xc4\x83 fir._NEWLINE_Al doilea obstacol tehnologic a fost ad\xc4\x83ugarea benzii Ka. Pistoalele radar ale poli\xc8\x9biei au \xc3\xaenceput sa fie produse pe frecven\xc8\x9ba Ka \xc3\xaen 1988. Acestea pistoale erau toate produse pe o singura frecventa Ka. Escort DSP a fost lansat in 1989 devenind primul detector radar cu procesare digital\xc4\x83 a semnalului, tehnologie ce a fost folosit\xc4\x83 la nivel militar. Produsul utiliza un chip DSP Motorola 5600 care singur costa mai mult dec\xc3\xa2t detectorul radar. Detectorul radar Escort DSP a oferit compatibilitate pe 3 benzi X, K si Ka, cu o sensibilitate f\xc4\x83r\xc4\x83 precedent._NEWLINE_Al treilea obstacol tehnologic care ar mic\xc8\x99ora pozi\xc8\x9biile dintre produc\xc4\x83torii de detectoare radar a fost lansarea pistoalelor laser. \xc3\x8en 1991 pistoalele laser au fost aprobate pentru m\xc4\x83surarea vitezei. Compania Laser Atlanta a \xc3\xaenceput livrarea primelor pistoale laser pe la sf\xc3\xa2r\xc8\x99itul anului 1991. \xc3\x8en luna mai a anului 1992, Escort a scos pe pia\xc8\x9b\xc4\x83 primul receptor laser destinat popula\xc8\x9biei - detectoarele radar \xc8\x99i laser Passport 1000 \xc8\x99i 1100. Restul produselor ce urmau \xc3\xaen vara anului 1993 aveau integrate detec\xc8\x9bie radar \xc8\x99i laser._NEWLINE_La scurt timp de la introducerea laser-ului, produc\xc4\x83torii de pistoale radar au introdus pistoale care operau pe diferite frecven\xc8\x9be \xc3\xaen raza de frecven\xc8\x9ba super larga de 2.6 GHz. Aceasta a \xc3\xaensemnat ultima pic\xc4\x83tura pentru multe dintre detectoarele radar mai slabe. Primele detectoare radar ce aveau integrate banda Ka au fost livrate \xc3\xaen vara anului 1993.'